# חפיסות ארוזות

<!-- toc -->

חבילות אנקי (קובצי apkg.) מאפשרות לכם לייבא חפיסות, רשומות, סוגי רשומות וכרטיסים
ממשתמשים אחרים.

## תזמון

חבילות אנקי עשויות להכיל גם מידע תזמון, דבר שימושי אם ברצונכם להעביר חפיסות
בין מכשירים או פרופילים. עם זאת, בעת ייבוא חפיסה ששותפה על ידי מישהו אחר,
בדרך כלל לא תרצו לאמץ את מרווחי הכרטיסים או את היסטוריית החזרות שלו.

אם נתקלתם בכרטיסים מיובאים עם מרווחים גדולים באופן בלתי צפוי, ייתכן שיוצר החפיסה כלל
בטעות את מידע התזמון שלו. ניתן להשתמש ב[תכונת הגדרת תאריך יעד](../browsing.md#כרטיסים)
כדי לאפס את הכרטיסים המיובאים. כמו כן, ניתן להסיר כל מידע תזמון במהלך
תהליך הייבוא על ידי השארת האפשרות "ייבוא כל התקדמות למידה" לא מסומנת. פעולה זו תסיר
גם כל תגית "עלוקה" או "מסומן" מהכרטיסים המיובאים.

## עדכון

כאשר מייבאים קובץ apkg., אנקי יזהה כל רשומה בקובץ שכבר קיימת באוסף
שלכם עקב ייבוא קודם.

ניתן לבחור לעדכן רשומות וסוגי רשומות ללא תנאי
תוך דריסת השינויים שלכם תמיד, או, מצד שני, לעולם לא לעדכן אובייקטים קיימים.

כמו כן, אם גם אתם וגם יוצר החפיסה שיניתם את אותו סוג רשומה, כעת תוכלו להחליט
_למזג_ את שתי הגרסאות. פעולה זו תשמר את כל התבניות והשדות הכלולים בכל אחת
מהגרסאות, אך תדרוש סנכרון מלא, ועלולה לסמן רשומות קיימות אחרות ככאלו ששונו.

#### הערה ליוצרי חפיסות

המיזוג מסתמך על מזהי תבניות ושדות (ID), שהוצגו באנקי 2.1.67.
אם לתבנית או לשדה חסר מזהה (ID), מכיוון שנוצרו בגרסה מוקדמת יותר,
אנקי מנסה למצוא מקבילה על ידי השוואת שמות.
