# דפדוף

<!-- toc -->

חלון העיון מאפשר לכם לחפש בכרטיסים וברשומות שלכם, ולערוך אותם.
ניתן לפתוח אותו על ידי לחיצה על **עיון** בחלון הראשי, או על ידי הקשה על <kbd>B</kbd>.
הוא מורכב משלושה חלקים: _סרגל הצד_ בצד ימין, _טבלת הכרטיסים/רשומות_ בצד שמאל למעלה, ו_אזור העריכה_ בצד שמאל למטה.
על ידי מיקום העכבר בין שני חלקים, ניתן ללחוץ ולגרור כדי להרחיב חלק אחד ולכווץ את האחר.

## מצבי טבלה

<img src="C:\Users\OOO\AppData\Roaming\Typora\typora-user-images\image-20250913233102797.png" alt="מצבי טבלה" style="zoom:67%;" />

אנקי מציע שני מצבים: בטבלת הנתונים מוצגים או כרטיסים או רשומות.
ניתן לשנות את המצב הנוכחי על ידי לחיצה על המתג בחלק העליון, מימין לאזור החיפוש, או על ידי הקשה על <kbd>Ctrl</kbd>+<kbd>Alt</kbd>+<kbd>T</kbd>. המתג מציין גם אם מוצגים כעת **כ**רטיסים או **ר**שומות.

**הערה**: למען הפשטות, מדריך זה מניח בדרך כלל שמצב כרטיסים הוא המצב הפעיל.
בכל פעם שמוזכרת בחירה/מציאה/וכו' של "כרטיסים", הקורא יכול להחליף זאת ב"כרטיסים" או "רשומות" בהתאם למצב הפעיל".

## סרגל הצד

_סרגל הצד_ מימין מאפשר גישה מהירה למונחי חיפוש נפוצים. הוא מספק גם סרגל חיפוש, כלים לעריכת תגיות וחפיסות, ובחירה בין שני כלים שונים, אשר נדונים בסעיפים הבאים.
ניתן להחליף בין הכלים באמצעות סרגל הכלים בראש סרגל הצד או באמצעות קיצורי הדרך
<kbd>Alt</kbd>+<kbd>1</kbd>/<kbd>2</kbd>.

### כלי החיפוש

![כלי החיפוש](C:\Users\OOO\AppData\Roaming\Typora\typora-user-images\image-20250913234223434.png)

בסרגל הצד לחיצה על פריט תבצע חיפוש שלו.

ניתן להחזיק את מקש <kbd>Ctrl</kbd> לחוץ בעת הלחיצה כדי להוסיף את הפריט שנלחץ לחיפוש הנוכחי עם תנאי AND(כלומר תנאי נוסף לחיפוש), במקום להתחיל חיפוש חדש.
לדוגמה, אם רציתם להציג כרטיסים _בלמידה_ שנמצאים גם בחפיסת "סוכה", תוכלו ללחוץ על "למידה",
ולאחר מכן ללחוץ על "סוכה" תוך כדי החזקת <kbd>Ctrl</kbd>.

ניתן להחזיק את מקש <kbd>Shift</kbd> לחוץ כדי ליצור חיפוש OR (כלומר או) במקום AND.
לדוגמה, תוכלו ללחוץ על חפיסה אחת, ולאחר מכן ללחוץ על חפיסה אחרת תוך כדי החזקת <kbd>Shift</kbd> כדי להציג כרטיסים משתי החפיסות באותה תצוגה.

ניתן להחזיק את מקש <kbd>Alt</kbd>  לחוץ כדי לשלול מרכיב  מההחיפוש (להוסיף `-` לפניו): לדוגמה, כדי לא להציג כל הכרטיסים שבחפיסה מסוימת.
ניתן לשלב את <kbd>Alt</kbd> עם <kbd>Ctrl</kbd> או <kbd>Shift</kbd> (לדוגמה, לחיצה עם <kbd>Ctrl</kbd>+<kbd>Alt</kbd> תוסיף מונח חיפוש חדש עם שלילה).

, ניתן גם להחזיק את <kbd>Ctrl</kbd> ו-
<kbd>Shift</kbd> יחד בעת לחיצה על מונח חיפוש כדי להחליף את כל המופעים של אותו סוג חיפוש בחדש.
נניח שהקלדתם בעבר ביטוי חיפוש מורכב כמו
`deck:שבת (is:due or tag:important)`
וכעת אתם רוצים לבצע את אותו חיפוש עבור חפיסת ה-Urdu שלכם. תוכלו להחזיק את
<kbd>Ctrl</kbd>+<kbd>Shift</kbd> לחוץ בעת לחיצה על חפיסת Urdu בסרגל הצד כדי לקבל את ביטוי החיפוש הבא:
`deck:עירובין (is:due or tag:important)`.

### כלי הבחירה

![כלי הבחירה](C:\Users\OOO\AppData\Roaming\Typora\typora-user-images\image-20250913234332502.png)

כלי הבחירה מאפשר בחירה של מספר פריטים בו-זמנית על ידי החזקת <kbd>Ctrl</kbd>
או <kbd>Shift</kbd> בעת הלחיצה. הוא גם מאפשר גרירה ושחרור כדי לסדר מחדש חפיסות ו-
תגיות.

הנה דוגמה: נניח שיש לכם את התגיות `היזק_ראיה`, `חלוקה`, ו-`השותפין`.
לחצו על התגית `ברירה`, ולאחר מכן לחצו על התגית `חלוקה` תוך כדי החזקת <kbd>Ctrl</kbd>. כעת שתי התגיות
נבחרו. לחצו וגררו אחת מהן אל התגית `השותפין` כדי להפוך את שתיהן לתגיות-בת שלה.
מאחורי הקלעים, אנקי שינה את שמות שתי התגיות ל-
`השותפין::חלוקה` ו-`השותפין::היזק_ראיה` בהתאמה ועדכן את הרשומות שלכם בהתאם.

שימוש נוסף לבחירת פריטים מרובים הוא חיפוש: אם תלחצו לחיצה ימנית על
מבחר פריטים, תוכלו לבחור **חיפוש > כל/אחד מהנבחרים**.
ניתן לשלב זאת עם מקשי שינוי כפי שתואר ב[כלי החיפוש](#כלי החיפוש)
כדי להוסיף את החיפוש שנוצר לחיפוש הנוכחי.

### חיפושים שמורים

אם אתם מחפשים באופן קבוע אחר אותו הדבר,
תוכלו לשמור את החיפוש הנוכחי על ידי לחיצה ימנית על הפריט העליון ביותר בסרגל הצד,
בחירת "שמור חיפוש נוכחי" והקלדת שם.
ניתן גם לגרור ולשחרר כל פריט מסרגל הצד לאזור זה כדי להוסיף חיפוש שמור מקביל,
ובכך להצמיד אותו לחלק העליון.

### עריכת פריטים

ניתן למחוק או לשנות שמות של תגיות, חפיסות וחיפושים שמורים ישירות מסרגל הצד,
מתפריט הלחיצה הימנית, או באמצעות מקש קיצור (<kbd>Del</kbd> ו-
<kbd>F2</kbd>). מחיקה עובדת גם עבור מספר פריטים בבת אחת
(ראו [כלי הבחירה](#selection-tool)).

### מציאת פריטים

כדי למצוא פריט מסוים בעץ של סרגל הצד, הקלידו חלק משמו בסרגל החיפוש
בראש הסרגל.

## תיבת החיפוש

מעל רשימת הכרטיסים נמצאת תיבת חיפוש. ניתן להקליד בה דברים שונים
כדי לחפש כרטיסים. למידע על תחביר החיפוש,
ראו [חיפוש](searching.md).

## טבלת כרטיסים/רשומות

שורות הטבלה מייצגות כרטיסים או רשומות התואמים לחיפוש הנוכחי.
כאשר לוחצים על שורה, הרשומה המתאימה תוצג בחלק התחתון.

### שורות

אם תגררו את העכבר או תחזיקו את <kbd>Ctrl</kbd> לחוץ כדי לבחור מספר
שורות, עורך הכרטיסים יוסתר זמנית. פעולות שונות (כגון
שינוי חפיסה) יכולות לפעול על מספר כרטיסים או רשומות בבת אחת, ללא תלות
במצב הפעיל. לכן, במצב כרטיסים, רשומה נחשבת כנבחרת
אם אחד מכרטיסיה נבחר, ובמצב רשומות, כרטיס נחשב כנבחר
אם הרשומה שלו נבחרה.

פעולות אחרות (כמו הצגת מידע על כרטיס) פועלות רק על כרטיס
או רשומה יחידה. זה נקרא הכרטיס או הרשומה ה_נוכחי_, שהוא בדרך כלל זה
שנבחר או נלחץ אחרון.
במצב כרטיסים, שוב, הרשומה הנוכחית היא הרשומה של הכרטיס הנוכחי, ובמצב
רשומות, הכרטיס הנוכחי הוא הכרטיס הראשון של הרשומה הנוכחית.

צבע הרקע ישתנה בהתאם לכרטיס ולרשומה. במצב כרטיסים,
ההתאמה הראשונה תשמש:

1. אם הכרטיס **מסומן בדגל**, השתמש בצבע הדגל,
2. אם הכרטיס **מושהה**, צהוב,
3. אם הרשומה של הכרטיס **מסומנת**, סגול.

במצב רשומות, הצבע מוחל רק על רשומות מסומנות.\
למידע נוסף על רשומות מסומנות וכרטיסים מושהים, ראו [עריכה ועוד](studying.md#editing-and-more).

### עמודות

העמודות ניתנות להגדרה: לחצו לחיצה ימנית על אחת מהן (<kbd>Ctrl</kbd>-לחיצה על) 
כדי לבחור אילו עמודות תרצו לראות.
ניתן לגרור עמודות כדי לסדר אותן מחדש. לחיצה על עמודה תמיין לפיה;
לחצו שוב כדי להפוך את סדר המיון(מההתחלה לסוף ולהיפך). שימו לב 
שלא ניתן למיין לפי עמודות השאלה
והתשובה.

כל העמודות זמינות הן ב[מצב כרטיסים והן במצב רשומות](#מצבי טבלה)
אך לעיתים עם שמות ונתונים מעט שונים. הטבלה הבאה מפרטת
את ההתנהגויות בשני המצבים.

<!-- prettier-ignore -->

| עמודה | מצב כרטיסים | מצב רשומות |
| --------------- | -------------------------------------------------------------------------------------------------------------------------------------------------------------------------------------------------------------------------------------- | -------------------------------------------------------------------------------------------------------------------------------------------------------------------------------------------------------------- |
| תשובה | הצד האחורי של הכרטיס בשורה אחת ללא השאלה. ניתן גם לבחור [עיצוב מותאם אישית](templates/styling.md#browser-appearance) בעורך סוג הכרטיס במקום זאת. | כמו במצב כרטיסים, רק עבור הכרטיס הראשון של הרשומה. |
| כרטיס(ים) | שם הסוג רשומה של הכרטיס. | מספר הכרטיסים שיש לרשומה. |
| כרטיס שונה | הפעם האחרונה שבוצעו שינויים בכרטיס (למשל, כאשר חזרתם על הכרטיס והיסטוריית החזרות והמרווח עודכנו). | הפעם האחרונה שבוצעו שינויים באחד מכרטיסי הרשומה. |
| נוצר | כמו במצב רשומות עבור הרשומה של הכרטיס. | תאריך יצירת הרשומה. |
| חפיסה | שם החפיסה שהכרטיס נמצא בה. | מספר החפיסות השונות שכרטיסי הרשומה נמצאים בהן, או שם החפיסה אם כל הכרטיסים נמצאים באותה חפיסה. |
| לתאריך | תאריך היעד לכרטיסים בחזרה או בלמידה (מחדש), והמיקום בתור הכרטיסים החדשים עבור כרטיסים חדשים. השורה מוקפת בסוגריים אם הכרטיס מושהה או מוטמן. המיון נעשה לפי סוג ורק אז לפי תאריך או מיקום. | תאריך היעד לכרטיס החזרה או הלמידה (מחדש) הבא של הרשומה שאינו מושהה, מוטמן או בחפיסה מסוננת. |
| קלות (ממוצעת) | קלות הכרטיס אם הוא אינו חדש. | הקלות הממוצעת עבור כרטיסי הרשומה שאינם חדשים. |
| מרווח (ממוצע) | מרווח הכרטיס אם הוא בחזרה או בלמידה מחדש. | המרווח הממוצע עבור כרטיסי הרשומה שנמצאים בחזרה או בלמידה מחדש. |
| כישלונות | כמה פעמים הכרטיס דורג כ"שוב". | סך הכישלונות עבור כל כרטיסי הרשומה. |
| רשומה | כמו במצב רשומות עבור הרשומה של הכרטיס. | שם סוג הרשומה של הרשומה. |
| רשומה שונה | כמו במצב רשומות עבור הרשומה של הכרטיס. | הפעם האחרונה שהרשומה (למשל, תוכן של שדה) נערכה. |
| שאלה | הצד הקדמי של הכרטיס בשורה אחת. ניתן גם לבחור [עיצוב מותאם אישית](templates/styling.md#browser-appearance) בעורך סוג הכרטיס במקום זאת. | כמו במצב כרטיסים, רק עבור הכרטיס הראשון של הרשומה. |
| חזרות | כמה פעמים חזרו על הכרטיס. | סך החזרות עבור כל כרטיסי הרשומה. |
| שדה מיון | כמו במצב רשומות עבור הרשומה של הכרטיס. | תוכן השדה של הרשומה המוגדר כשדה המיון של סוג הרשומה. רק שדה זה יכול להיות מוצג וממוין לפיו. ניתן לשנות את שדה המיון על ידי לחיצה על **שדות...** באזור העריכה. |
| תגיות | כמו במצב רשומות עבור הרשומה של הכרטיס. | התגיות של הרשומה. |

## אזור העריכה

האזור הימני התחתון מציג את הרשומה של השורה שנבחרה כעת.
למידע נוסף על כרטיסים ורשומות, ראו [תחילת העבודה](getting-started.md).
למידע נוסף על כפתורי עיצוב, ראו [עריכה](editing.md).

ניתן לראות תצוגה מקדימה של איך הכרטיס שנבחר כעת ייראה
כאשר חזרתם עליו על ידי לחיצה על כפתור **תצוגה מקדימה** בראש אזור העריכה.
שימו לב שזה לא יציג שדות של 'הקלד את התשובה' בכרטיסים שלכם,
מה שמקל על צפייה מהירה בתצוגה המקדימה של הכרטיסים.
במצב רשומות, התצוגה המקדימה מוצגת עבור הכרטיס הראשון של הרשומה שנבחר.

## תפריטים ופעולות

בחלק העליון של חלון הדפדפן, תמצאו סרגל כלים עם תפריטים שונים אשר בתורם
מציעים פעולות שונות שניתן לבצע בדפדפן.

<img src="C:\Users\OOO\AppData\Roaming\Typora\typora-user-images\image-20250914163138990.png" alt="image-20250914163138990" style="zoom:75%;" />

תחתיו נמצאת שורת קיצורים לפעולות הנמצאות בתפריטים השונים והסבר עליהן נמצא להלן.

<img src="C:\Users\OOO\AppData\Roaming\Typora\typora-user-images\image-20250914163833718.png" alt="image-20250914163833718" style="zoom:50%;" />

### קובץ

<!-- prettier-ignore -->

| שם | פעולה |
| -------------------- | ----------------------------------------------------------------------------------------------------------------------------------------------------------------------------------------------------------------------------- |
| בטל | בטל את הפעולה האחרונה שבוצעה. |
| בחר הכל | בחר את כל השורות המוצגות. |
| בחר רשומות | הצג רק את הרשומות שנבחרו כעת ובחר את כל השורות. |
| הפוך בחירה | בחר את השורות שאינן נבחרו, ובטל את הבחירה של השורות שנבחרו כעת. |
| צור חפיסה מסוננת עם השאלות המסומנות | הצג את תיבת הדו-שיח של [חפיסה מסוננת](filtered-decks.md#creating-manually) והגדר את השאלות שנבחרו בדפדפן כמסנן. לחיצה על אישור בתיבת דו שיח זו תיצור חפסה מסוננת שתכיל את הכרטיסים שנבחרו בטבלת הכרטיסים. |
| צור חפיסה מסוננת                    | הצג את תיבת הדו-שיח של [חפיסה מסוננת](filtered-decks.md#creating-manually) והגדר את החיפוש הנוכחי בדפדפן כמסנן. השתמש ב-<kbd>Alt</kbd> כדי להגדיר את המסנן השני במקום. |
| נהל סוגי רשומות                     | פתח את תיבת הדו-שיח [סוגי רשומות](editing.md#adding-a-note-type). |
| רענן                                | טוען מחדש את חלון הדפדוף. מיועד למקרה שביצעתם שינוי בחלון אחר למשל הוספתם רשומה חדשה. |

### רשומות

רוב הפעולות הבאות פועלות על הרשומות שנבחרו. הן זמינות גם דרך
תפריט ההקשר כאשר לוחצים לחיצה ימנית על שורה נבחרת במצב רשומות. במצב כרטיסים,
ניתן למצוא אותן בתת-תפריט של תפריט ההקשר.

<!-- prettier-ignore -->

| שם | פעולה |
| ----------------- | ------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------ |
| הוסף רשומות | פתח את תיבת הדו-שיח [הוספה](editing.md#adding-cards-and-notes). |
| יצירת עותק | פתח [עותק](browsing.md#finding-duplicates) של הרשומה הנוכחית ב[עורך](editing.md#adding-cards-and-notes), שניתן לשנות מעט כדי ליצור בקלות וריאציות של הכרטיסים שלכם. כברירת מחדל, הכרטיס המשוכפל ייווצר באותה חפיסה כמו המקורי. |
| ייצא רשומות | פתח את תיבת הדו-שיח [ייצוא](exporting.md). |
| הוסף תגיות | הוסף תגיות לכל הרשומות שנבחרו. |
| הסר תגיות | הזן תגיות והסר אותן מכל הרשומות שנבחרו. |
| נקה תגיות שאינן בשימוש | הסר מסרגל הצד את כל התגיות שאינן בשימוש על ידי אף רשומה. |
| סמן | אם הרשומה הנוכחית מסומנת (כלומר, יש לה את התגית _Marked_), בטל את הסימון מכל הרשומות שנבחרו. אם הנוכחית אינה מסומנת, סמן את כל הרשומות שנבחרו. |
| שנה סוג רשומה | המר את הרשומות שנבחרו מסוג אחד לאחר. לדוגמה, דמיינו שיש לכם סוג רשומה ל_שאלות ותשובות מרובות_, ובטעות הוספתם טקסט קשור לרשומה מסוג _01 שאלה רגילה_. תוכלו להשתמש באפשרות זו כדי לתקן את הטעות. תזמון הכרטיסים אינו מושפע. |
| מחק | מחק את כל הרשומות שנבחרו ואת הכרטיסים שלהן. לא ניתן להסיר כרטיסים בודדים, שכן כרטיסים בודדים נשלטים על ידי [תבניות](templates/intro.md). |
| שכפל רשומה | יוצר עותקים של הרשומות שנבחרו מבלי לפתוח את חלון העורך |

### כרטיסים

הפעולות הבאות פועלות על הכרטיסים שנבחרו כעת. הן זמינות גם דרך
תפריט ההקשר כאשר לוחצים לחיצה ימנית על שורה נבחרת במצב כרטיסים. במצב רשומות,
ניתן למצוא אותן בתת-תפריט של תפריט ההקשר.

<!-- prettier-ignore -->

| שם | פעולה |
| -------------- |   |
| שנה חפיסה | העבר את הכרטיסים שנבחרו כעת לחפיסה אחרת. |
| הגדר תאריך יעד | הופך כרטיסים חדשים לכרטיסי חזרה, וקובע להם תאריך יעד מסוים. זה יכול להיות שימושי להזזת כרטיסים קדימה או אחורה בכמה ימים כאשר לוח הזמנים של הלמידה שלכם מופרע. הזנת טווח כמו `60-90` תגרום לכרטיסים שנבחרו להיות לתאריך יעד בין 60 ל-90 יום מהיום. לכרטיסים חדשים יוגדר מרווח זהה לעיכוב, אך כרטיסי חזרה יתוזמנו מחדש מבלי לשנות את המרווח הנוכחי שלהם, אלא אם כן סימן קריאה (`!`) כלול בסוף הטווח. שימו לב שזמן המענה אינו נרשם בעת תזמון ידני של כרטיסים, מכיוון שניתן לבצע את הפעולה גם מחוץ לחזרה, ואנקי אינו מודע איזה כרטיס עשוי להיות מוצג או לא באותו זמן. |
| שכח | העבר את הכרטיסים שנבחרו כעת לסוף תור הכרטיסים החדשים. היסטוריית החזרות הקיימת נשמרת. קיימות אפשרויות לשחזר את מיקום הכרטיס המקורי, ולאפס את מוני הכישלונות והחזרות של הכרטיס. |
| מקם מחדש | שנה את הסדר שבו יופיעו כרטיסים חדשים. ניתן לגלות את המיקומים הקיימים על ידי הפעלת עמודת _תאריך יעד_, כמתואר בסעיף ה[טבלה](#עמודות) לעיל. אם תריצו את פקודת המיקום מחדש כאשר מספר כרטיסים נבחרו, היא תחיל מספרים עולים על כל כרטיס בתורו. כברירת מחדל המספר עולה באחד עבור כל כרטיס, אך ניתן להתאים זאת על ידי שינוי הגדרת ה"צעד". האפשרות **הזז מיקום של כרטיסים קיימים** מאפשרת לכם להכניס כרטיסים בין כרטיסים קיימים, ובכך לדחוף את הקיימים הצידה. לדוגמה, אם יש לכם חמישה כרטיסים ואתם רוצים להעביר את 3, 4 ו-5 בין 1 ל-2, בחירת הגדרה זו תגרום לכרטיסים להסתיים בסדר 1, 3, 4, 5, 2. לעומת זאת, אם תכבו אפשרות זו, 1 ו-2 יקבלו את אותו מספר מיקום (וכך יהיה בלתי צפוי איזה מהכרטיסים עם אותו מספר יופיע ראשון). שימו לב שכאשר אפשרות זו מופעלת, כל כרטיס עם מיקום גבוה יותר ישונה. |
| השהה | [השהה](studying.md#עריכה ועוד) או בטל השהיה של כל הכרטיסים שנבחרו, תלוי אם הכרטיס הנוכחי מושהה או לא. |
| הטמן | [הטמן](studying.md#עריכה ועוד)(השהה את הכרטיס עד למחר) או בטל הטמנה של כל הכרטיסים שנבחרו, תלוי אם הכרטיס הנוכחי מוטמן או לא. |
| סמן בדגל | החלף את הדגלים של כל הכרטיסים שנבחרו. האם דגל נוסף או מוסר תלוי אם לכרטיס הנוכחי יש את הדגל שנבחר. |
| מידע | הצג מידע מגוון על הכרטיס הנוכחי, כולל היסטוריית החזרות שלו. למידע נוסף, ראו [מידע על כרטיס](stats.md#מידע על כרטיס). |

### עבור אל

תפריט זה קיים כדי לספק קיצורי מקלדת לקפיצה לחלקים שונים
של הדפדפן, ולעבור למעלה ולמטה ברשימת הכרטיסים.

### חיפוש והחלפה

<!-- prettier-ignore -->

| שם                        | פעולה                                                        |
| ------------------------- | ------------------------------------------------------------ |
| חיפוש מתקדם               | פותח תיבת דו שיח המאפשרת לחפש באופן ממוקד יותר לפי סינונים שונים כגון תאריכים, סוג כרטיס ועוד. בחלון שנפתח לחצו על אחת מהאפשרויות ובאופן אוטומטי ינוסח מונח החיפוש הרלוונטי לפי [מונחי החיפוש של אנקי](searching.md). |
| היסטוריית חיפוש           | פותח תיבת דו שיח המציגה את החיפושים האחרונים שחיפשתם.        |
| חפש לפי תאריך הוספה       | מאפשר לסנן כרטיסים שנוספו בין תאריכים מסוימים.               |
| חפש לפי תאריך עריכה       | מאפשר לסנן כרטיסים שנערכו בין תאריכים מסוימים.               |
| חפש לפי תאריך לימוד אחרון | מאפשר לסנן כרטיסים שנלמדו בפעם האחרונה בין תאריכים מסוימים.  |
| איתור כפילויות            | פתח את תיבת הדו-שיח [כפילויות](#מציאת כפילויות).             |
| מצא והחלף                 | פתח את תיבת הדו-שיח [מצא והחלף](#מצא והחלף).                 |
| שינוי והחלפת תוכן לשדות   | פתח את תיבת הדו-שיח. [שינוי והחלפת תוכן לשדות](#שינוי והחלפת תוכן לשדות) |

## מצא והחלף

תיבת דו-שיח זו מאפשרת החלפת טקסט ברשומות. כפי שתואר לעיל, היא זמינה
מסרגל הכלים ומתפריט ההקשר של הטבלה.

שדה הקלט הראשון מיועד לטקסט שיוחלף, השני
להחלפה. לאחר מכן, יש תפריט נפתח המאפשר לכם לציין
היכן אנקי צריך לחפש טקסט להחלפה: בתגיות של רשומה,
בכל השדות, או רק בשדה ספציפי (רק שדות השייכים לרשומה
נבחר יופיעו ברשימה).

כברירת מחדל, רק רשומות נבחרות יושפעו. אם ברצונכם להסיר את
ההגבלה, תוכלו לבטל את הסימון בתיבת "רשומות נבחרות בלבד".

<img src="C:\Users\OOO\AppData\Roaming\Typora\typora-user-images\image-20250914020735512.png" alt="image-20250914020735512" style="zoom:60%;" />

## מציאת כפילויות

ניתן להשתמש באפשרות **רשומות > מצא כפילויות** כדי לחפש רשומות ש
יש להן תוכן זהה. כאשר תפתחו את החלון, אנקי יבדוק את כל
סוגי הרשומות שלכם ויציג רשימה של כל השדות האפשריים. אם תרצו
לחפש כפילויות בשדה ה_אחורי_, תבחרו אותו מהרשימה
ואז תלחצו על **חיפוש**.

כברירת מחדל, הוא יחפש בכל סוגי הרשומות שיש להם את השדה שסיפקתם.
זה שונה מבדיקת הכפילויות בעת הוספת כרטיסים באופן ידני, אשר
מוגבלת לסוג רשומה יחיד.

תיבת הטקסט **מסנן אופציונלי** מאפשרת לכם לצמצם את המקומות שבהם אנקי
יחפש כפילויות. אם תרצו לחפש כפילויות רק
בסוגי הרשומות "01שאלה רגילה" ו-"בסיסי", תזינו:

    "note:01שאלה רגילה" or "note:בסיסי"

או שאולי תרצו לחפש כפילויות רק בחפיסה מסוימת, אז
תוכלו להשתמש ב:

    "deck:עירובין"

תחביר החיפוש זהה לזה המשמש בחיפוש בדפדפן.
למידע נוסף, ראו [חיפוש](searching.md).

ניתן ללחוץ על אחד הקישורים ברשימת תוצאות החיפוש כדי להציג את
הרשומות הכפולות באותה קבוצה. אם החיפוש מעלה מספר גדול של
כפילויות, ייתכן שתעדיפו ללחוץ על כפתור **תייג כפילויות**,
אשר יתייג את כל הרשומות התואמים עם _duplicate_. לאחר מכן תוכלו לחפש
תגית זו בדפדפן ולטפל בכולם מאותו מסך.

## שינוי והחלפת תוכן לשדות

<img src="C:\Users\OOO\AppData\Roaming\Typora\typora-user-images\image-20250914184541346.png" alt="image-20250914184541346" style="zoom:50%;" />

כדי לשנות בבת אחת תוכן להרבה רשומות יש לבחור את הרשומות 
הרצויות ואז ללחוץ על **חיפוש והחלפה> שינוי והחלפת תוכן לשדות**.
בחלון זה ניתן להוסיף תוכן בשדות הרצויים בכל הכרטיסים/רשומות
שנבחרו לפני/אחרי הטקסט הקיים בכל כרטיס בשדה זה או להחליף 
אותו.

